Във връзка с постъпило уведомление с вх. № ОВОС-1709/13.06.2022г. и допълнителна информация с вх. № ОВОС-1709-2/29.07.2022г.и с вх. № ОВОС-1709-16/31.01.2023г. включително и становище на БД ИБР с техен изх. № ПУ-01-915(3)/10.04.2023г. за инвестиционно предложение (ИП): „Изграждане на кариера за добив на мрамори в концесионна площ „Вратицата“ (219,207 дка), землище на с. Добростан, община Асеновград, област Пловдив“, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

1. **По отношение на глава шеста, раздел трети на Закона за опазване на околната среда (ЗООС):**

Заявеното инвестиционно предложение касае изграждане на кариера за добив на мрамори в концесионна площ „Вратицата“ (219,207 дка), участък „Вратицата юг“ землище на с. Добростан, община Асеновград, област Пловдив.

Съгласно представената информация годишно от участък „Вратицата юг” ще бъдат добити 40000 м3/год. мрамори с използване на взривни работи.

Заявеното ИП попада в обхвата на Приложение №2 на ЗООС в т. 2 минно дело, буква „а“ кариери, открити рудници и добив на торф (невключени в приложение №1).

В изпълнение на изискванията на чл. 4а от Наредбата за ОВОС информацията, постъпила с уведомлението, както и постъпилата допълнителна информация бе изпратена на Басейнова дирекция „Източнобеломорски район“ (БД ИБР) за извършване на проверка относно допустимостта на ИП спрямо режимите, определени в утвърдените планове за управление на речните басейни (ПУРБ) на ИБР и планове за управление на риска от наводнения (ПУРН).

С писмо изх. № ПУ-01-915(3)/10.04.2023г. БД ИБР изразява, че ИП е допустимо от гледна точка на ПУРБ и ПУРН на ИБР (2016-2021), ЗВ и подзаконовите актове към него, при спазване на определени условия поставени в същото становище, както и че:

* Експлоатацията на ИП има вероятност да окаже негативно въздействие върху водите и водните екосистеми в района на концесионна площ „Вратицата” (219.207 дка), землище на с. Добростан, община Асеновград, област Пловдив.

- Заключението за приложимостта на чл. 93, ал. 9, т. 3 от ЗООС, е че за ИП не е приложим чл. 93, ал. 9, т. З от ЗООС, тъй като ИП не попада в обхвата на чл. 156e, ал. З, т. 2 и т. 3 от ЗВ.

**II.** **По отношение на изискванията на чл. 31 от Закона за биологичното разнообразие (ЗБР):**

ПИ № 21676.10.123, № 21676.10.146, № 21676.10.147, № 21676.10.148, № 21676.10.153, № 21676.10.159, № 21676.10.169, № 21676.10.173, № 21676.10.174, № 21676.11.55 за горски път, № 21676.11.40, № 21676.11.41, № 21676.11.45, № 21676.11.49, № 21676.11.122, № 21676.11.124, № 21676.11.130, № 21676.11.43, № 21676.11.48, № 21676.11.118, № 21676.11.121, № 21676.10.149, № 21676.10.150, № 21676.10.151, № 21676.10.162, № 21676.10.176, № 21676.10.177, № 21676.10.178, от № 21676.11.19 до № 21676.11.38, № 21676.11.42, № 21676.11.131, землище на с.Добростан, общ. Асеновград, обл. Пловдив **попадат** в границите на защитени зони **BG0001031 „Родопи-Средни”** за опазване на природните местообитания и на дивата флора и фауна, обявена със Заповед РД-351/31.03.2021 г. (ДВ бр. 59/16.07.2021 г.) на Министъра на околната среда и водите и **BG0002073 „Добростан”** за опазване на дивите птици, обявена със Заповед №РД-528/26.05.2010 г. (ДВ бр. 47/2010 г.) на министъра на околната среда и водите.

**Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4** във връзка с ал.1 от Закона за биологичното разнообразие.

Имотите, предмет на инвестиционното предложение не попадат в границите на защитени територии, съгласно *Закона за защитените територии.*

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея **е извършена преценка за вероятната степен на отрицателно въздействие, според която, предвид местоположението, мащаба и характера на инвестиционното предложение, реализацията му има вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони BG0001031 „Родопи-Средни” и BG0002073 „Добростан”, поради следните мотиви:**

1. При извършена проверка в Единната информационната система за защитените зони от екологичната мрежа Натура 2000 е установено, че в границите на концесионната площ има наличие на местообитания на видове, предмет на опазване в защитени зони BG0001031 „Родопи-Средни” и BG0002073 „Добростан”,предвид коетореализацията на инвестиционното предложение има вероятност да доведе до увреждане и/или унищожаване на местообитания и видове, предмет на опазване в защитените зони.
2. В обхвата на инвестиционното предложение се включват разкривни, насипни, добивни и транспортни дейности, предполагащи генериране на шум и емисии, които има вероятност да доведат до намаляване числеността на видовете, в т.ч. птици, предмет на опазване в защитените зони и до намаляване на благоприятното им природозащитно състояние и състояние на сигурност, поради прогонване, безпокойство и проявата на бариерен ефект оказващ влияние върху свързаността на зоните.
3. Предвид характера и мащаба на инвестиционното предложение, предвиждащо експлоатация в продължение на 35 години на значителна по размери площ, очакваното въздействие върху защитените зони ще бъде дълготрайно и значително по степен, което е възможно да доведе до промяна на видовия състав, числеността и плътността на популациите на видовете, предмет на опазване в защитените зони и до трайни негативни изменения в природни местообитания и местообитания на видовете животни (гнездови, хранителни, ловни, места за почивка) и до фрагментация спрямо първоначалното им състояние.
4. По време на експлоатацията на кариерата има вероятност от нарушаване целостта, структурата и функциите на защитените зони, което има вероятност да окаже значително отрицателно въздействие върху природозащитните им цели.
5. В границите на защитени зони BG0001031 „Родопи-Средни” и BG0002073 „Добростан”има редица други реализирани и предстоящи за осъществяване инвестиционни предложения, които във взаимодействие с настоящето инвестиционно предложение има вероятност да доведат до необратими и неблагоприятни кумулативни въздействия върху защитените зони и техните елементи.
6. Отчитайки характера на инвестиционното предложение, вида, обема и мащаба на предвидените с него дейности, потенциалните въздействия върху защитените зони се очаква да бъдат преки, дълготрайни и необратими със значителни по степен отрицателни въздействия.

На основание гореизложеното, следва **да се извърши оценка за степента на въздействие на инвестиционно предложение „Изграждане на кариера за добив на мрамори в концесионна площ „Вратицата“ (219.207 дка), землище на с. Добростан, община Асеновград, област Пловдив”.**

Съгласно чл. 34 ал.1 от Наредбата по ОС, в доклада по ОВОС, като отделно приложение, следва да се включи оценка за степента на въздействие на инвестиционното предложение върху **защитени зони BG0001031 „Родопи-Средни” и BG0002073 „Добростан”.**

**Оценката се представя под форма на доклад** (в един екземпляр на хартиен и в два екземпляра на електронен носител), изготвен съгласно изискванията на чл.23 ал. 2 от раздел ІV на Наредбата по ОС, съобразно критериите на чл. 22 от същата наредба, като бъдат използвани количествени оценки за очакваните загуби и/или влошаване състоянието на местообитанията (по площ) и видовете (по численост и плътност на популациите), предмет на опазване в защитената зона, разгледани в контекста на представителността на местообитанията и/или видовете в зоната и в мрежата като цяло.

**Оценката за степента на въздействие на инвестиционното предложение върху защитените зони, да бъде възложена на колектив от експерти,** **отговарящи на изискванията на чл.9, ал.1 от Наредбата по ОС.**

Предвид разпоредбите на чл.20, ал. 4 от Наредба за ОС, Ви уведомяваме, че на електронен адрес **http://natura2000.moew.government.bg** е публикувана актуална документация и информацияотносно предмета и целите на опазване на засегнатите защитени зони, която следва да бъде използвана при оценката за степента на въздействие на инвестиционното предложение върху защитените зони.

1. **Относно приложимата процедура по реда на глава шеста от ЗООС за заявеното инвестиционно предложение:**

**Съгласно разпоредбата на чл. 93, ал. 9, т. 2 от *Закона за опазване на околната среда* за инвестиционни предложения може да се провежда задължителна ОВОС,** без да се извършва преценка при наличие на обстоятелство по чл. 31, ал. 8 от *Закона за биологичното разнообразие.*

Мотивираната преценка, че предвидените дейности **има вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони BG0001031 „Родопи-Средни” и BG0002073 „Добростан”**, представлява обстоятелство по чл. 31, ал. 8 от ЗБР. В тази връзка и на основание чл. 93, ал. 9, т. 2 от ЗООС, **ИП подлежи на задължителна оценка на въздействието върху околната среда по реда на Наредбата за ОВОС.** Съгласно разпоредбите на чл. 94, ал. 2 от ЗООС компетентен орган за произнасяне с решение е директорът на РИОСВ-Пловдив.

1. **Действия, които следва да предприемете за провеждане на процедурата по ОВОС, съобразно изискванията на глава трета от Наредбата за ОВОС, в това число:**

• Осигуряване изработването на задание за обхват и съдържание на ОВОС по реда на чл. 10 от Наредбата за ОВОС.

• Провеждане на консултации по заданието с РИОСВ-Пловдив, РЗИ-Пловдив, БД ИБР, ТП ДГС-Асеновград, съответното ВиК дружество, РД ПБЗН, Областна дирекция земеделие и други специализирани ведомства и засегната общественост.

• Изготвяне на Доклад за ОВОС от колектив от експерти с ръководител, при спазване изискванията на чл.83 от ЗООС. Обръщаме Внимание, че Доклада се изработва въз основа на Заданието за обхват и съдържание на ОВОС, при спазване изискванията на чл. 96 от ЗООС.

При вансяне на Доклада по ОВОС да се представи Предложение за управление на минните отпадъци, по Закона за подземните богатства, предвид изискванията на чл.12, ал.2,т.2 от Наредбата за ОВОС.

Съгласно чл. 34 ал.1 от Наредбата по ОС, в доклада по ОВОС, като отделно приложение, следва да се включи оценка за степента на въздействие на инвестиционното предложение върху защитени зони BG0001031 „Родопи-Средни” и BG0002073 „Добростан”, съгласно описаното в т.2 от настоящото писмо.

* Етапите на процедурата по ОВОС и изискванията, в т.ч изготвяне на документация, задължения и отговорности на Възложителя, са регламентирани в глава шеста, раздел ІІІ на ЗООС и в Наредбата за ОВОС.

Копие на писмото е изпратено до Община Асеновград и кметство с. Добростан, и БД ИБР

Отговорено от РИОСВ-Пловдив на 23.05.2023г.